# data[].attributes.headline
παιδικό βιβλίο

# data[].attributes.subject
παιδικό βιβλίο

# data[].attributes.headline
μαγειρεύοντας κάτι από τη χώρα μας

# data[].attributes.subject
μαγειρεύοντας κάτι από τη χώρα μας

# data[].attributes.body
Εφαρμόσαμε την τεχνική των κειμένων ταυτοτήτων όσον αφορά τη Θεματική: Παραδοσιακό φαγητό. Στόχος ήταν οι μαθήτριες να φέρουν μέσα στην τάξη βιώματα και εμπειρίες από τη δική τους κουλτούρα, εμπλεκόμενοι σε αυθεντικές δραστηριότητες που σχετίζονται με τις πραγματικές συνθήκες της ζωής τους. Οι μαθήτριες κλήθηκαν να γράψουν τη συνταγή ενός αγαπημένου

και αντιπροσωπευτικού φαγητού από τη χώρα τους, αντλώντας τις απαιτούμενες πληροφορίες σε επίπεδο κειμένων και οπτικού υλικού από το διαδίκτυο με απώτερο στόχο να φέρουν στην ομάδα της τάξης τις συνήθειες, προτιμήσεις και παραδόσεις από τον τόπο προέλευσής τους και να λειτουργήσουν συνεργατικά, στο πλαίσιο του μαθήματος.

Οι μαθήτριες αποφάσισαν να φτιάξουν σομαλικό ψωμί (lahoh) και μια σάλτσα, αφού συγκεντρώσαμε τα υλικά της συνταγής (αλεύρι, ζάχαρη, αυγά, γάλα, λάδι, ντομάτες, κρεμμύδια και διάφορα καρυκεύματα) πήγαμε στο κοντινό σούπερ μάρκετ και αγόρασαν οι ίδιες τα υλικά. Είχαμε προμηθευτεί ηλεκτρικό μάτι κουζίνας και τηγάνια και οι μαθήτριες άρχισαν το μαγείρεμα.

Μέσω του συγκεκριμένου πρότζεκτ είχαν την ευκαιρία να

συμμετάσχουν ενεργά στη μαθησιακή διαδικασία και να

δράσουν οι ίδιοι, να έρθουν σε επαφή, να επεξεργαστούν και να αναδείξουν σε πραγματικό πλαίσιο την κουλτούρα της χώρας τους στους συμμαθητές τους. Συνεργάστηκαν, αλληλεπίδρασαν και αντάλλαξαν ελεύθερα απόψεις, ιδέες και πληροφορίες εντός τάξης.

Οι περιγραφές των μαθητριών στους

συμμαθητές τους εξωτικών για εκείνους υλικών και φαγητών τούς προκάλεσαν ενθουσιασμό, περιέργεια και επιθυμία να μάθουν περισσότερα για αυτά, να μαγειρέψουμε πάλι και να φάμε όλοι μαζί. Απερίγραπτος ήταν επίσης ο ενθουσιασμός των μαθητριών αφού οι συμμαθητές τους δοκίμασαν το φαγητό και τους άρεσε πολύ!

Μένη Π.

# data[].attributes.headline
τα δικαιώματα του μικρού αναγνώστη

# data[].attributes.subject
τα δικαιώματα του μικρού αναγνώστη

# data[].attributes.headline
οι μαθητές γράφουν για το θρήσκευμά τους

# data[].attributes.subject
οι μαθητές γράφουν για το θρήσκευμά τους

# data[].attributes.body
Στόχος των κειμένων ταυτότητας σε μια διαπολιτισμική τάξη Α΄Λυκείου είναι να κατανοήσουν οι μαθητές τον ναό ως τόπο λατρείας του Θεού και να σέβονται τη θρησκευτική πίστη των συμμαθητών τους. Μέσα στη σχολική αίθουσα οι μαθητές/τριες οργανώνονται σε  τέσσερις ομάδες των τριών (3) ατόμων. Η 1η και η 3η ομάδα αποτελούνται από άτομα του ίδιου δόγματος. Οι άλλες ομάδες μπορούν να είναι και μεικτές.

1ο Στάδιο: Βιώνοντας

Ο εκπαιδευτικός θέλοντας να ενεργοποιήσει τους μαθητές  και να τους κεντρίσει το ενδιαφέρον γράφει στον πίνακα τη λέξη Ναός. Παράλληλα στον διαδραστικό πίνακα προβάλλεται ολιγόλεπτο video στο οποίο εναλλάσσονται φωτογραφίες από ναούς διαφόρων θρησκειών. Ζητά από τους μαθητές να διατυπώσουν προφορικά λέξεις και συναισθήματα που τους δημιουργούνται στο άκουσμά της. Αξιοποιώντας τη μέθοδο αυτή ο εκπαιδευτικός επιδιώκει να δημιουργήσει συνθήκες ελεύθερης έκφρασης και να καλλιεργήσει την ανάγκη των μαθητών/ μαθητριών να ξεδιπλώσουν τις σκέψεις τους.

2ο Στάδιο: Αναλύοντας

Ο εκπαιδευτικός παρουσιάζει στους μαθητές πληροφορίες που αφορούν στην ανάγκη που οδήγησε  τους ανθρώπους να κατασκευάσουν ναούς και στα τελούμενα μέσα στο ναό. Η παρουσίαση του είναι απλή και σύντομη και δεν περιορίζεται μόνο σε θέματα ναοδομίας που αφορούν στο Χριστιανισμό αλλά και το Ισλάμ.

3Ο Στάδιο: Νοηματοδοτώντας. Μέθοδος: Σκέψου, Συζήτησε, Μοιράσου/ Τεχνική: Δημιουργία Ταυτοτήτων.

Οι μαθητές της 1ης και 3ης ομάδας καλούνται να  αξιοποιήσουν τις φωτογραφίες που τους έχουν δοθεί και να περιγράψουν τον εικονιζόμενο ναό ( οι μουσουλμάνοι ένα τζαμί και οι ορθόδοξοι έναν χριστιανικό ναό). Η χρήση της χειρόγραφης γραφής από τους μαθητές/μαθήτριες ενισχύει την ανάδειξη της ατομικής ταυτότητας των μαθητών και του διαφοροποιητικού τρόπου χρήσης της γλώσσας. Η περιγραφή θα είναι σύντομη και θα γίνει στην μητρική τους γλώσσα καθώς επίσης και στα ελληνικά.

Οι μαθητές της 2ης ομάδας καλούνται να συντάξουν πέντε ερωτήματα που αφορούν στα τελούμενα σε ένα ναό.  Οι απαντήσεις που θα δώσουν στις ερωτήσεις θα συμπληρωθούν από τα μέλη των υπόλοιπων ομάδων κατά τη παρουσίασή τους στην ολομέλεια της τάξης.Η διατύπωση των ερωτήσεων και των απαντήσεων θα γίνει στην μητρική τους γλώσσα καθώς επίσης και στα ελληνικά.

Οι μαθητές της 4ης ομάδας καλούνται να παρουσιάσουν την προσωπική τους εμπειρία από την επίσκεψη σε έναν ναό είτε του δικού τους δόγματος είτε διαφορετικού. ( Σκοπός , συναισθήματα που βίωσαν). Η περιγραφή θα είναι σύντομη και θα γίνει στην μητρική τους γλώσσα καθώς επίσης και στα ελληνικά.

4ο Στάδιο: Εφαρμόζοντας

Οι εκπρόσωποι των ομάδων παρουσιάζουν τα αποτελέσματα των δραστηριοτήτων τους υπό την καθοδήγηση του εκπαιδευτικού. Οι μαθητές διαλέγονται μεταξύ τους και επιλύουν απορίες.

Σταύρος Ν.

# data[].attributes.headline
τα μαθηματικά λίγο πιο εύκολα

# data[].attributes.subject
τα μαθηματικά λίγο πιο εύκολα

# data[].attributes.body
Διδάσκω μαθηματικά σε δημόσιο γυμνάσιο της Καλλιθέας.

Τα μαθηματικά είναι ένα δύσκολο και σκληρό μάθημα, χωρίς λόγια και συναισθήματα, που συχνά βάζει ταμπέλες στην καρδιά των μαθητών που δύσκολα αυτές ανατρέπονται. Ο στόχος μου είναι όλα τα παραπάνω να εξαλειφθούν στην τάξη μου. Δηλαδή να γίνουν ένα μάθημα στο οποίο ο καθένας μπορεί να λέει την άποψή του, να δημιουργούνται οι κανόνες από κοινού , να υπάρχει δημοκρατία , συναίσθημα και πολλά …λόγια!

Άρα ο στόχος μου είναι οι μαθητές να αγαπήσουν το μάθημα και να αισθάνονται ωραία όταν μαθαίνουν μια καινούρια έννοια.

Το πρώτο στάδιο είναι να παρουσιάσω το δικό μου κείμενο ταυτότητας που θα αφορά τη σχέση μου με τα μαθηματικά. {...} Το πρώτο λοιπόν στάδιο αφορά την απενεχοποίηση από το μάθημα. Τα παιδιά πρέπει να νιώθουν ελεύθερα και να μην ντρέπονται όταν προσπαθούν να λύσουν ένα πρόβλημα.

Το δεύτερο στάδιο είναι το στάδιο της εμπιστοσύνης που πρέπει να αναπτυχθεί ανάμεσα στον μαθητή και τον καθηγητή. Όταν μελετούν τον τρόπο επίλυσης μιας άσκησης από ένα βοήθημα («κοιτούν το λυσάρι») ένας μαθηματικός τους ανοίγει το παράθυρο προς την αλήθεια και αναγνωρίζουν το σωστό. Αυτό είναι κάτι που πρέπει να συζητηθεί την επομένη μέσα στην τάξη.

Το τρίτο στάδιο είναι η λαχτάρα να λύνεις ασκήσεις η οποία δεν μπορεί να ανακόπτεται με την ανάγνωση της θεωρίας. Η θεωρία είναι από τα πιο δύσκολα σημεία στα μαθηματικά και πρέπει να έπεται των ασκήσεων δηλαδή πρώτα να αποκτήσουν την εμπειρία της πράξης και μετά να συλλάβουν τις βαθύτερες γνώσεις της θεωρίας των μαθηματικών.

Τα κείμενα ταυτότητας που θα ζητήσω από τους μαθητές μου θα είναι:

Να μου ζωγραφίσουν τα πρόσωπά τους όταν διαβάζουν μαθηματικά.

Να μου γράψουν ό,τι θυμούνται σε μορφή «καταιγισμού ιδεών» με τα μαθηματικά που έκαναν την προηγούμενη χρονιά.

Να μου ζωγραφίσουν έναν …μαθηματικό.

Να μου γράψουν 2 απορίες από το προηγούμενο μάθημα.

Να δίνω όρους μαθηματικούς και τα παιδιά να τους βάζουν ανάλογα με τις προτιμήσεις τους σε δύο κατηγορίες:  μου αρέσουν / δεν μου αρέσουν (προβλήματα, συναρτήσεις, εξισώσεις ,κλάσματα , σχήματα , τρίγωνα , δεκαδικοί κ.τ.λ.)

{...} Η αντιμετώπιση των δυσκολιών γίνεται μόνο με την προσωπική πρόοδο του κάθε μαθητή. {...} Συνήθως λένε δεν κατάλαβα τίποτα κάτι το οποίο είναι τελείως αποθαρρυντικό και για αυτά και για εμάς τους καθηγητές. Εκεί επιμένω από ό,τι γράφει ο πίνακας να κυκλώσουν έναν αριθμό μόνο και σιγά σιγά προχωράμε από το λίγο στο πολύ.

Σοφία Κ.

# data[].attributes.headline
η καθημερινότητά μου

# data[].attributes.subject
η καθημερινότητά μου

# data[].attributes.body
Καταγραφή καθημερινής ρουτίνας και ενίσχυση των κινήτρων και των ενδιαφερόντων των παιδιών.

Τάξη: Μη τυπική εκπαίδευση ελληνικής γλώσσας σε αίθουσα διδασκαλίας εντός δομής, αρχάριο τμήμα, ηλικίες 12 – 16 ετών, έπειτα από 12 βασικά μαθήματα γλώσσας, ασυνόδευτοι ανήλικοι, τάξη 6 – 8 ατόμων.

Λόγος επιλογής της θεματικής: Η δομή στην οποία εργάζομαι είναι δομή πρώτης υποδοχής και επείγουσας φιλοξενίας. Αυτό σημαίνει πως είτε τα παιδιά φτάνουν σε εμάς απευθείας από συνθήκες αστεγίας ή ναυαγίου, είτε οδηγούνται σε εμάς από τις αρχές κατά την είσοδό τους στη χώρα. Στις δομές αυτές μένουν για ένα σύντομο χρονικό διάστημα, δέχονται ιατρική περίθαλψη, νομική και ψυχοκοινωνική υποστήριξη και στη συνέχεια μεταφέρονται σε δομές μακροχρόνια ς φιλοξενίας. Οι λόγοι που επιλέγω να ασχοληθώ με τον καθημερινό προγραμματισμό είναι: α) τα παιδιά δείχνουν και νιώθουν αποδιοργανωμένα, καθώς βρίσκονται σε ένα εντελώς νέο περιβάλλον το οποίο δεν μπορούν να προσδιορίσουν ακριβώς τι είναι (είναι σπίτι, έχει και ιατρείο, έχει και γραφεία, έχει και δάσκαλο, έχει και ψυχολόγο, έχει πολλά παιδιά από διάφορες χώρες, τι είναι τελικά; ) β)τα παιδιά φτάνοντας στη δομή ξεκινούν σταδιακά να νιώθουν ασφάλεια. Έχει τελειώσει ένα μεγάλο, δύσκολο και τρομερά στρεσογόνο κομμάτι, αυτό του ταξιδιού, και πολλές φορές αποσύρονται, μένουν αμέτοχα, παραμελούν τα καθημερινά, καθώς αισθάνονται οτι τώρα μπορούν να ξεκουραστούν και να ηρεμήσουν, αφού όλα τα δύσκολα τελείωσαν γ) νέα δεδομένα, νέο περιβάλλον, δε γωρίζουν τη γλώσσα, οπότε χρειάζονται πρόγραμμα, στόχους, κίνητρο και ευκαιρίες να εκφράσουν τα ενδιαφέροντά τους.

Στάδια εργασίας

Προετοιμασία: Δημιουργώ κάρτες με εικόνες από απλές και βασικές στιγμές της ημέρας (ξυπνάω, κάνω μπάνιο, ντύνομαι, τρώω, κοιμάμαι, ακούω μουσική, βουρτσίζω δόντια, διαβάζω, παίζω κάποιο άθλημα κτλ).Ανάμεσα σε αυτές τις κάρτες υπάρχουν και κενές, οι οποίες δηλώνουν τον κενό, ελεύθερο χρόνο.

1.       Ανοικτή διδασκαλία (1η συνάντηση)

Μοιράζονται οι ίδιες καρτες σε κάθε μαθητή. Τις παρατηρούμε και διδάσκονται οι πράξεις/ κινήσεις στα ελληνικά. Σε κάθε κάρτα, δηλαδή, μαθαίνουμε την πράξη σε α’ πρόσωπο και με φράσεις μίας, δύο ή τριών λέξεων, δίνοντας έμφαση στην ίδια την πράξη και όχι στη γραμματική, μιας και το πρόσωπο που θα χρησιμοποιήσουμε στην αρχή είναι το εγώ. Οπότε, τα παιδιά μαθαίνουν βασικό λεξιλόγιο (ξυπνάω, τρώω πρωινό/ μεσημεριανό/ βραδινό, κάνω μπάνιο, παίζω μπάλα, κοιμάμαι, μιλάω στο τηλέφωνο,καθαρίζω το δωμάτιο, πάω βόλτα, κάνω μάθημα). Δίπλα σε κάθε φράση και κάτω από κάθε εικόνα, θα υπάρχει και η ανάλογη μετάφραση στη γλώσσα του διδασκόμενου. Διαβάζουμε δυνατά πολλές φορές την κάθε εικόνα και προσπαθούμε να συνδέσουμε ήχο και εικόνα. Γίνεται παιχνίδι εναλλαγής, λέμε δυνατά την πράξη και τη συνδέουμε με την εικόνα ή δείχνουμε την κάθε εικόνα και λέμε δυνατά την πράξη.

2.       Τοποθετημένη πρακτική (2η συνάντηση)

Αφηγούμαι στους μαθητές τη δική μου καθημερινή ρουτίνα, αναγράφοντας με αριθμούς στον πίνακα τις πράξεις. Ταυτόχρονα, οι μαθητές βάζουν σε μια σειρά τις εικόνες, χρησιμοποιώνας και τις κενές κάρτες στα σημεία της ημέρας που δεν ασχολούμαι με κάτι συγκεκριμένο ή σε σημεία που αφηγούμαι κάτι που δεν υπάρχει στις κάρτες. Έπειτα, καλούνται να γράψουν μία παρουσίαση  της δικής τους ημέρας ατομικά, στη γλώσσα καταγωγής (εάν υπάρχουν παιδιά με δυσκολίες στη γραφή ή που δεν γνωρίζουν γραφή, τότε αυτό προετοιμάζεται προφορικά) με τη βοήθεια διερμηνέα.

3.       Μετασχηματισμένη πρακτική (2η συνάντηση)

Αφού γίνει η καταγραφή, προσπαθούμε να χωρίσουμε την ημέρα σε ζώνες (08.00 – 12.00, 12.00 – 15.00, 15.00 – 18.00, 18.00 – 21.00, -21.00 – 00.00). Με βάση τα όσα έχουν γράψει για τη μέρα τους, τοποθετούν τις κάρτες με τη σειρά και τις κολλούν σε ένα μεγάλο χαρτόνι, αντιγράφοντας δίπλα την κάθε πράξη στα ελληνικά. Ανάμεσα στις κάρτες, έχουν τη δυνατότητα να τοποθετήσουν τις κενές κάρτες, όσες φορές χρειάζονται. Στις ώρες που υπάρχουν κενές κάρτες, δεν γράφουν τίποτα. Έτσι, έχουν δημιουργήσει ένα ημερίσιο πρόγραμμα. Στις κενές κάρτες, καλούνται να αποτυπώσουν ασχολίες ή δραστηριότητες που θα ήθελαν να κάνουν, είτε ζωγραφίζοντάς τες είτε αναζητώντας εικόνες από το διαδίκτυο και εκτυπώνοντάς τες. Με τη βοήθεια μου, τη βοήθεια του διερμηνέα και ενός λεξικού, αναζητόυμε τις νέες φράσεις για τις δραστηριότητες που έχουν επιλέξει και εξασκούμαστε σε αυτές. Στο τέλος, γίνεται ατομική παρουσίαση του ημερίσιου προγράμματος, σε συνεργασία πάντα με το διερμηνέα.

Ανάλογα με την κάθε παρουσίαση και με την υποστήριξη ψυχολόγου ή κοινωνικού λειτουργού, μπορούμε να συζητήσουμε με κάθε παιδί για την καθημερινότητά του, να κινητροδοτήσουμε, να προτείνουμε δυνατές εναλλακτικές και προτάσεις, να ανακαλύψουμε ενδιαφέροντα αλλά και να κάνουμε κάποιες διορθώσεις σε σημεία που ενδεχομένως να συναντάμε κάτι προβληματικό για την ανάπτυξη και εξέλιξη του παιδιού.

Αικατερίνη Γ.

# data[].attributes.headline
πράξεις αλληλεγγύης

# data[].attributes.subject
πράξεις αλληλεγγύης

# data[].attributes.body
Συνδυάζοντας την εμπειρία με την καινούρια γνώση θα  πρότεινα ένα βιντεάκι διάρκειας 5’.44’’ που θα μπορούσε , κατά τη γνώμη μου να χρησιμοποιηθεί και στην τυπική και στην άτυπη εκπ/ση. Το είχα βρει τυχαία στο διαδίκτυο και δείχνει αλυσιδωτές μικρές πράξεις καλοσύνης,ανθρωπιάς, αλληλεγγύης που συμβαίνουν ένα πρωί σε μια πόλη δυτικού τύπου. https://www.youtube.com/watch?v=nwAYpLVyeFU

life vest- kindness boomerang- one day

Στα πλαίσια της  α΄φάσης  τοποθετούμε τα γεγονότα σε χρόνο και τόπο συγκεκριμένο , τα αναγνωρίζουμε και τα ονομάζουμε και τα συζητάμε. Στα πλαίσια της  β΄φάσης   περιγράφουμε κάθε περιστατικό και βρίσκουμε το νόημά του . Εδώ ίσως χρειαστεί να προβάλλουμε ξανά μέρος του βίντεο.

Ίσως εδώ θα μπορούσαμε να δώσουμε ανάλογο λεξιλόγιο στα ελληνικά, αγγλικά , αλλά και σε 3η γλώσσα  π.χ  δίνω – παίρνω , προσφέρω- δέχομαι, βοηθώ , στηρίζω , αλληλεγγύη κ. α ( give- take, offer- receive, help, support , solidarity).

Στα πλαίσια της γ΄φάσης  προσπαθούμε να ερμηνεύσουμε γιατί έγινε αυτό το βίντεο, τι θέλει να πει, πως αισθανόμαστε όταν το βλέπουμε , πως πιστεύουμε ότι αισθάνεται ένας άνθρωπος που βοηθά κάποιον άλλον και πώς αυτός που δέχεται τη βοήθεια. ‘Εχουμε  νιώσει αντίστοιχα συναισθήματα ? Έχουμε βοηθήσει κάποιον , έχουμε δεχτεί βοήθεια και πότε?

Στα πλαίσια της δ΄φάσης αναλογιζόμαστε και περιγράφουμε πράξεις ανθρωπιάς , αγάπης, αλληλεγγύης που θα μπορούσαν να γίνουν σήμερα σε επίπεδο ατόμων, ομάδων και εθνών/κρατών. Επίσης ανάλογα με τους  μαθητές και το χρόνο που έχουμε  θα μπορούσαμε να χωρίσουμε ομάδες των 4 ατόμων και να ζητήσουμε να φιλοτεχνήσουν μια αφίσα για τη διεθνή ημέρα ανθρώπινης αλληλεγγύης 2024  σε ελληνικά, αγγλικά και μία τρίτη γλώσσα της επιλογής τους.

(Βοηθητικά θα μπορούσε να μοιραστεί ανά θρανίο , μετά την προβολή του βίντεο η παρακάτω σελίδα ως σημείο αναφοράς για την πορεία της συζήτησης.)

A)     Δώστε ένα τίτλο στο βίντεο που παρακολουθήσατε

B)      Που διαδραματίζεται?

C)      Ποιοι παίζουν?

D)     Ποιο είναι το θέμα του? Μπορείτε να περιγράψετε τα διάφορα περιστατικά ?

E)      Έχετε κάποια ανάλογη εμπειρία? Σας έχει συμβεί κάτι παρόμοιο?

F)      Αν ναι, πότε? Πού? Πώς?  τι συνέβη?

G)     Για ποιο λόγο πιθανολογείτε ότι γυρίστηκε το βίντεο ? Τι θέλει να μας πει?

H)     Τι αίσθηση σας αφήνει?

I)        Συμφωνείτε με τη φράση «η αγάπη είναι ανταποδοτική?

J)       Γνωρίζετε το νόημα των λέξεων : « δινω - παίρνω», « προσφέρω – δέχομαι», βοηθώ, στηρίζω, αλληλεγγύη ( give- take, offer- receive , help , support, solidarity)

K)      Γνωρίζετε ότι σήμερα 20/12 είναι η διεθνής ημέρα ανθρώπινης αλληλεγγύης?

L)       Μπορείτε να σκεφτείτε παραδείγματα αλληλεγγύης α)  μεταξύ ατόμων, ομάδων, κρατών?

Προσπαθείστε σε ομάδες των 4 ατόμων μέσα σε 15΄να φιλοτεχνήσετε μία αφίσσα για τη διεθνή ημέρα αλληλεγγύης 2024, γραμμένη σε ελληνικά, αγγλικά και μια ακόμη γλώσσα της επιλογής σας.

Μαρίνα Σκ.

# data[].attributes.headline
περιβαλλοντικά θέματα

# data[].attributes.subject
περιβαλλοντικά θέματα

# data[].attributes.body
Για το μάθημα της Λογοτεχνίας σε μαθητές της Α Γυμνασίου (12 – 13 ετών) σε σχολική μονάδα της Αθήνας με 15 κορίτσια και 12 αγόρια σε τάξη πολυπολιτισμική, θα προσπαθούσα να εφαρμόσω τεχνικές των πολυγραμματισμών.

Αρχικά, θα έφερνα στην τάξη ένα αυθεντικό κείμενο, δηλαδή ένα διαφημιστικό σποτ της Greenpeace για την προστασία των ζώων, όπου θα φαινόταν η προστασία χελώνων και θαλάσσιων πτηνών.Θα μιλούσαμε αρχικά για τις έννοιες που κρύβονται πίσω από αυτά τα κείμενα. Θα γράφαμε τις λέξεις Ρύπανση, Μόλυνση, Προστασία περιβάλλοντος, ώστε να γίνει κάποια εισαγωγή στη θεματική. Στη συνέχεια θα μοίραζα έντυπο και συγκεκριμένα ένα Infographic, στο οποίο θα παρουσιάζονταν κάποια στατιστικά στοιχεία σε σχέση με τη ρύπανση των θαλασσών, τη μόλυνση του αέρα και τις μεγάλες ανάγκες για ανακύκλωση πού γίνεται σε ποιες ομάδες υλικών (γυαλί, μέταλλο, πλαστικό, ηλεκτρικές συσκευές). Τα στατιστικά στοιχεία θα συνοδεύονταν φυσικά και από κάποιες εικόνες που θα κινητοποιούσαν εκτός από τον γλωσσικό και τον οπτικό γραμματισμό των μαθητών/ -τριών. Κατόπιν, θα φρόντιζα σε επίπεδο ανοιχτής διδασκαλίας να γίνει ανάλυση της δομής – οργάνωσης του infographic, δίνοντας σημασία στα χρώματα, το ύφος, τις πληροφορίες, δηλαδή προσπαθώντας να εντοπίσουμε τη συνοχή του κειμένου, τι τονίζεται περισσότερο, κ.λ.π. {...}

Κατόπιν, θα περνούσα στη Γ φάση με σκοπό την κριτική πλαισίωση σε κοινωνικό και πολιτισμικό πλαίσιο. Για τον σκοπό αυτό θα χώριζα τους μαθητές σε  4 ομάδες (μεικτές: αγοριών – κοριτσιών με χαρακτηριστικό την πολυπολιτισμικότητα) και θα προσπαθούσα να τις επικεντρώσω στην κριτική – ερμηνευτική θεώρηση του κειμένου, εξασκώντας ερωτήματα σχετικά με τη σημασία της προστασίας της φύσης, τον ρόλο του ανθρώπου, το συνεχές ενδιαφέρον, τις επιστήμες, τα Γράμματα ή την Τέχνη. Θα περίμενα να ακούσω διαφορετικές πρακτικές ανάλογα με τη χώρα καταγωγής των παιδιών, τον ενθουσιασμό ή τις ενστάσεις τους, αλλά και την πυροδότηση ενδιαφερόντων για την ενδεχόμενη σύνδεση με την Τέχνη. Αυτό το τελευταίο θα αποτελούσε και ένα αποτελεσματικό στάδιο για το πέρασμα στην τελευταία φάση, τη Μετασχηματισμένη πρακτική, όπου θα ζητούσα από κάθε ομάδα να παράγει ένα νέο κείμενο σχετικό με την προστασία του περιβάλλοντος. Συγκεκριμένα, θα ζητούσα να δημιουργήσουν ένα ψηφιακό φυλλάδιο με τα οφέλη της προστασίας του περιβάλλοντος, αλλά και τις πιθανές αφορμές για ενασχόληση – σύνδεση με την Τέχνη, για παράδειγμα θα μπορούσαν να συνθέσουν κολάζ με ανακυκλωμένα υλικά.

Μαρία Σ.

# data[].attributes.headline
παρακολούθηση θεατρικών παραστάσεων

# data[].attributes.subject
παρακολούθηση θεατρικών παραστάσεων

# data[].attributes.body
Βρίσκομαι στην πέμπτη τάξη ενός διαπολιτισμικού δημοτικού σχολείου, ένα τμήμα που αποτελείται από μόλις 12 παιδιά.

Θα επιθυμούσα να γίνει χρήση των κειμένων ταυτότητας μέσα από τη δραματοποίησή τους, τον αυτοσχεδιασμό και το θεατρικό παιχνίδι.

Με τελικό στόχο να εμπλακούν τα παιδιά με τη συγκεκριμένη τεχνική, δηλαδή της θεατρικής απόδοσης των κειμένων ταυτότητας, θα πρέπει να προετοιμαστούμε κατάλληλα.

Θα ήταν ωφέλιμη η εξοικείωσή τους με το θέατρο και το θεατρικό παιχνίδι, καθώς πολλά από τα παιδιά αυτά ,αν και πέμπτη δημοτικού, δε γνωρίζουν καθόλου τους όρους. Επομένως, θα μπορούσαν να διοργανωθούν κάποιες σχολικές εκδρομές για παρακολούθηση παραστάσεων και μετά από κάθε προβολή, η συζήτηση και ανάλυση αυτών στην τάξη, είτε προφορικά είτε γραπτά  με κείμενο ή ζωγραφιά στη γλώσσα που διευκολύνεται κάθε παιδί. Έπειτα, θα ήταν χρήσιμο οι μαθητές να προσπαθήσουν να μπουν στον ρόλο των ηθοποιών και να “παίξουν” συμφωνα με το κειμενο- παράσταση που παρακολούθησαν ένα αγαπημένο τους σημείο. Με αυτους τους τρόπους θα ξεκινήσει η αλληλεπίδραση, θα δημιουργήσουν σκέψεις πάνω στους ρόλους που προέκυψαν και θα εκφραστεί η άποψή τους για το έργο καθώς και τα συναισθήματα που ένιωσαν παίζοντας κάποιον διαφορετικό χαρακτήρα ώσπου να είναι έτοιμοι να ενσαρκωσουν τα δικά τους κείμενα είτε των συμμαθητών τους.

Μαρία Λ.

# data[].attributes.headline
συστήνομαι στους συμμαθητές μου

# data[].attributes.subject
συστήνομαι στους συμμαθητές μου

# data[].attributes.body
Το αντικείμενο διδασκαλίας είναι η χημεία που διδάσκεται στις τάξεις Β και Γ

γυμνασίου ως μονόωρο μάθημα γεγονός που αυξάνει τη δυσκολία κατανόησης

του μαθήματος.Το πρώτο στάδιο αποτελείται απο τη γνωριμία και τις συστάσεις μεταξύ των

μαθητών, συχνά είναι καλό στο πλαίσιο της δημιουργίας μιας πρώτης οικειότητας

ο καθηγητής να επαναλαμβάνει το όνομα του μαθητή και να ρωτά τον μαθητή αν

πρόφερε το όνομά του σωστά. Στη συνέχεια σε ένα χαρτόνι ή και σε ένα χαρτί θα

μπορούσε να ζητήσει απο το μαθητή να γράψει ένα κείμενο ταυτότητας που

εκτός απο το όνομα, χώρα καταγωγής θα μπορούσε να του ζητήσει να γράψει

κάτι όπως μια λέξη που χαρακτηρίζει την προσωπικότητά του, μία λέξη που

εκφράζει ένα συναίσθημα που έχει και μία λέξη που θα μπορούσε να εκφράσει

μια επιθυμία ή στόχο.

Εναλλακτικά στην περίπτωση μαθητών που δεν μπορούν να επικοινωνήσουν τις

παραπάνω πληροφορίες θα μπορούσε να ζητηθεί απο το μαθητή να ζωγραφίσει

κάτι.

Η δημιουργία κειμένου ταυτότητας μπορεί να διευκολυνθεί απο τον διδάσκοντα

με διερευνητικές ερωτήσεις π.χ. ποια είναι η μητρική γλώσσα ή σε ποια γλώσσα

επικοινωνεί η οικογένεια στο σπίτι ή αν παρακολουθεί τηλεόραση σε κάποια

συγκεκριμένη γλώσσα.

Κωνσταντίνα Μ.

# data[].attributes.headline
η ζωή μου σε κολάζ

# data[].attributes.subject
η ζωή μου σε κολάζ

# data[].attributes.body
Βρισκόμαστε σε μία τάξη υποδοχής προσφύγων, με 10 μαθητές από το Πακιστάν, το Ιράν, την Ακτή Ελεφαντοστούν, την Αίγυπτο, το Καμερούν , το Αφγανιστάν, ηλικίας 15-17 ετών,οι οποίοι βρίσκονται στην Ελλάδα πάνω από ένα χρόνο και παρακολουθούν και μαθήματα στο ελληνικό σχολείο. Δυσκολεύονται να παρακολουθήσουν με ευκολία την τάξη του ελληνικού σχολείου που έχουν ενταχθεί.  Χρησιμοποιούμε τα κείμενα ταυτότητας, ως καθρέφτη των εμπειριών αλλά και των προσωπικοτήτων τους.

Θα ξεκινήσω, βάζοντας στον πίνακα κάποιες εικόνες που θα βοηθήσουν στη σύνθεση των κειμένων των παιδιών. Έτσι, για παράδειγμα, θα βάλω ένα μικρό χάρτη, για να μου πουν τα παιδιά από ποια χώρα έρχονται. Θα βάλω ένα φαγητό για να μου πουν, φαγητά και  κουζίνα του τόπου τους. Θα βάλω μια φωτογραφία με ένα σχολείο για να μου πουν για το σχολείο στη χώρα τους.  Μια φωτογραφία με ένα αυτοκίνητο για να δω αν υπάρχει αυτό το μέσο στη χώρα τους. Μια φωτογραφία με οπλισμένους στρατιώτες για να γράψουν σε τι συνθήκες ζούσαν στη χώρα τους κι αν αναγκάστηκαν να φύγουν επειδή απειλούνταν η ζωή τους. {...}

Συνθέτοντας, λοιπόν, αρχικά, το δικό μου κολάζ, στον πίνακα, οι μαθητές καλούνται να συνθέσουν, στη γλώσσα τους, τα δικά τους κείμενα.

Αυτά τα κείμενα γίνονται ο καθρέφτης και αντανακλούν στοιχεία της προσωπικότητας των παιδιών, αποτυπώνουν βαθύτερες σκέψεις και στοιχεία του χαρακτήρα τους. Μπορούμε να χρησιμοποιήσουμε αυτά τα κείμενα και για να εξάγουμε συμπεράσματα, κυρίως, σχετικά, με την ψυχολογία των παιδιών. {...}

Καλλιόπη Κ.

# data[].attributes.headline
ο τόπος καταγωγής μου

# data[].attributes.subject
ο τόπος καταγωγής μου

# data[].attributes.body
Η τάξη μου βρίσκεται στη δευτεροβάθμια εκπαίδευση, στη Β Γυμνασίου. Σ΄ αυτή φοιτούν  αγόρια και κορίτσια ελληνικής καταγωγής, αλλά ανάμεσά τους υπάρχουν τρεις μαθητές/ μαθήτριες  αλβανικής καταγωγής οι οποίοι μιλούν άψογα την ελληνική γλώσσα και μόνο από το ονοματεπώνυμο  γίνεται αντιληπτή η καταγωγή τους.

Θα αξιοποιήσω από το μάθημα της Νεοελληνικής Γλώσσας την  1η ενότητα με τίτλο: «Από τον τόπο μου σε όλη την Ελλάδα» (Ταξίδια  περιηγήσεις, γνωριμία με ανθρώπους έθιμα και πολιτισμό). Η θεματική αυτή προσφέρεται για τη  δημιουργία κειμένων ταυτότητας που θα παρουσιάζουν τον τόπο καταγωγής των μαθητών/τριών.

Για την προετοιμασία των μαθητών/τριών θα προηγηθεί η παρουσίαση και ανάλυση του κειμένου 4 της ενότητας του σχολικού βιβλίου «Προγραμματίζοντας ένα ταξίδι: Αστυπάλαια». Στη συνέχεια θα αναφερθώ στον δικό μου τόπο καταγωγής. Θα τους παρουσιάσω την ιστορία του, τις φυσικές ομορφιές του τόπου (λιμάνια, λίμνες), τα αξιοθέατα και τα μνημεία του (πλατείες, εκκλησίες, μουσεία) τους ανθρώπους, τα ήθη, τα έθιμα, τις παραδόσεις, τα εδέσματα.

Θα τους ζητήσω ακολουθώντας το παράδειγμα του κειμένου 4 «10 ακόμη λόγοι για να γευτείτε την εκλεπτυσμένη ομορφιά της Αστυπάλαιας» να δημιουργήσουν και αυτοί  μια διαφημιστική λεζάντα- κάρτα με επτά (7) λόγους για τους οποίους αξίζει να επισκεφτεί κάποιος τον τόπο καταγωγής τους. Πρόκειται για μια δημιουργική δραστηριότητα που αντανακλά βιωματικές εμπειρίες. Η εργασία θα υλοποιηθεί στο σπίτι έτσι ώστε να υπάρχει η δυνατότητα συλλογής υλικού.   Η διαφημιστική κάρτα- λεζάντα θα είναι ένα χρωματιστό χαρτόνι το οποίο θα μοιράσω στους μαθητές/τριες και θα ζητήσω να εμπλουτιστεί με φωτογραφικό υλικό.

Στην συνέχεια οι εργασίες θα παρουσιαστούν προφορικά στην τάξη. Σε αυτό το στάδιο θα ενθαρρύνω τους μαθητές/τριες με μεταναστευτικό υπόβαθρο να χρησιμοποιήσουν  λέξεις στην δική τους γλώσσα και συγκεκριμένα στην αλβανική όπου χρειάζεται π.χ. ονομασίες φαγητών, έθιμα κλπ.

Τέλος, στον ειδικό πίνακα ανακοινώσεων της αίθουσας θα εκτεθούν οι εργασίες με τέτοιο τρόπο ώστε να δημιουργηθεί ένας ιδιαίτερος πολύχρωμος τουριστικός οδηγός και να έχουν όλοι τη δυνατότητα να θαυμάσουν τόπους εντός και εκτός των συνόρων της Ελλάδας και να γνωρίσουν καλύτερα τους συμμαθητές/τριες τους.

Μία δυσκολία που ενδεχομένως προκύψει είναι ότι οι μαθητές/τριες με μεταναστευτικό υπόβαθρο (αλβανική καταγωγή) μπορεί να ντρέπονται να παρουσιάσουν το τόπο τους. Είναι δική μου ευθύνη να τους ενθαρρύνω. {...}

Η γλώσσα, ο πολιτισμός και η προηγούμενη εμπειρία όλων των μαθητών (δηλαδή το σύνολο της ταυτότητάς τους) έχουν ιδιαίτερη θέση στο σύγχρονο συμπεριληπτικό σχολείο και κατ’ επέκταση στη σύγχρονη πολυπολιτισμική κοινωνία.

Ιωάννα Δ.

# data[].attributes.headline
σχεδιάζουμε τη δική μας χώρα

# data[].attributes.subject
σχεδιάζουμε τη δική μας χώρα

# data[].attributes.body
Το πρόγραμμα εφαρμόστηκε σε τμήμα 16 παιδιών νηπιαγωγείου, ιδιωτικού σχολείου στο κέντρο της Αθήναςτη σχολική χρονιά 2022-23. Για τη μεγάλη πλειοψηφία των παιδιών η ελληνική είναι η πρώτη τους γλώσσα και βρίσκονται στα πρώτα στάδια εκμάθησης της αγγλικής ως Γ2. Δύο από τα παιδιά της τάξης είναι αγγλόφωνα και οι οικογένειες έχουν μόλις φτάσει στην Ελλάδα από το εξωτερικό. Και τα δύο παιδιά έχουν πλούσιες πολυπολιτισμικές και ταξιδιωτικές  εμπειρίες και αντιμετωπίζουν αρκετές δυσκολίες στην παραγωγή προφορικού λόγου στην ελληνική γλώσσα. Στο σπίτι μιλούνμόνο Αγγλικά και αναφέρονται στο «παλιό σχολείο» με νοσταλγία.

Στόχος:

Πρώτη επαφή με κοινωνικά ζητήματα και δημοκρατικούς θεσμούς. Αποδοχή, κατανόηση και  εκτίμηση και πολυπολιτισμικότητας.

Γλωσσικός στόχος: κατανόηση και παραγωγή προφορικού λόγου στη Γ2, πρώτη επαφή με γραπτό λόγο και κατανόηση λειτουργίας του ως μέσο επικοινωνίας.

Διάρκεια: δύο μήνες με συχνότητα 2-3 φορές/εβδομάδα

Α. Φάση προετοιμασίας:

Στην υδρόγειο σφαίρα τα παιδιά αναγνώρισαν χώρες που συνδέονταν με τις ιστορίες των οικογενειών τους τις οποίες αφηγήθηκαν. Σε έναν παγκόσμιο χάρτη σημείωσαν με σπάγκους τις διαδρομές. Ακούσαμε τραγούδια σε διαφορετικές γλώσσες. Είδαμε πολλούς και διαφορετικούς χάρτες και μιλήσαμε για τις πολλές όψεις του κόσμου. Μιλήσαμε για την ιδέα του σχεδιασμού «μιας δικής μας χώρας».

Β. Κατά τη διάρκεια του προγράμματος:

Σε ένα μεγάλο χαρτί σχεδιάστηκε γεωμορφολογικά ο χάρτης της φανταστικής «δικής μας χώρας». Τα σύνορα σημαδεύτηκαν με τυχαίο τρόπο. Σύμφωνα με τις αποφάσεις της ομάδας τοποθετήθηκαν τα βουνά, η θάλασσα, τα δάση, τα ποτάμια, οι λίμνες κ.α.Στη συνέχεια εστιάσαμε στα χωριά, στις πόλεις και στα σπίτια και τέλος στους κατοίκους και στα ζώα. Σε κάθε φάση τα καινούργια στοιχεία της χώρας κατονομάζονται και καταγράφονται σε δύο γλώσσες, τις δύο γλώσσες της τάξης, σχεδιάζονται, ζωγραφίζονται και κολλιούνται στον μεγάλο χάρτη με τη σύμφωνη γνώμη όλης της ομάδας. Αξιοποιούνται οι πολιτισμικές αναφορές του κάθε παιδιού σύμφωνα με τις προτάσεις τους (είδη σπιτιών, ρούχα που φορούν οι κάτοικοι της χώρας, επαγγέλματα, συνταγές κλπ.). Συμφωνήθηκε τι θα περιλαμβάνει το υπόμνημα του χάρτη και σχεδιάστηκαν σύμβολα. Συμφωνήθηκαν οι βασικές αρχές της χώρας (π.χ. «συμπαθούμε τα ζώα και τα δάση», «απαγορεύονται οι αδικίες»).

Αφού δημιουργήθηκε το γενικό πλαίσιο της χώρας, κάθε εβδομάδα ερχόταν ένα καινούργιο σενάριο το οποίο έθετε προβλήματα που απαιτούσαν λύσεις.

Σενάριο Ι:

Μαθεύτηκε ότι στη χώρα μαςτα σύνορα είναι ανοιχτά και μπορεί να έρθει να εγκατασταθεί όποιος/α το επιθυμεί. Πράγματι ήρθαν αρκετοί άνθρωποι από πολλές και διαφορετικές χώρες που για διάφορους λόγους δεν μπορούσαν να παραμείνουν στη χώρα τους. Πού θα μείνουν; Πώς θα υποδεχτούμε τους καινούργιους κατοίκους; Πώς θα επικοινωνούμε αφού δεν μιλάμε την ίδια γλώσσα; Τι ήταν αυτό που τους ανάγκασε να φύγουν από τη χώρα τους;

Υλοποιημένες προτάσεις:

Φτιάχτηκαν καινούργια σπίτια, μεγάλωσε η πόλη, δόθηκε σε κάθε κάτοικο ένα smartphone για να έχει αυτόματη μετάφραση και ξεκίνησε η συγγραφή του Μεγάλου Λεξικού σε τρεις γλώσσες (ελληνικά, αγγλικά και στη γλώσσα της χώρας μας). Φτιάχτηκαν ιστορίες μετανάστευσης.

Σενάριο ΙΙ:

Μας κάλεσαν από τη διπλανή χώρα να συζητήσουμε πώς θα αξιοποιήσουμε τη λίμνη. Η μία πλευρά της λίμνης  βρίσκεται στη χώρα μας και η άλλη πλευράστην άλλη χώρα. Θα πάμε όλοι μαζί ή θα στείλουμε εκπροσώπους; Πώς θα συνεννοηθούμε μαζί τους αφού μιλούν άλλη γλώσσα;

Υλοποιημένες προτάσεις:

Αποφασίστηκε να στηθούν κάλπες και να εκλεγούν εκπρόσωποι που θα πάνε στην άλλη χώρα για συζήτηση. Επέστρεψαν με μια σειρά ωραίων προτάσεων για την αξιοποίηση της  λίμνης οι οποίες κυρίως είχαν να κάνουν με κολύμπι, βουτιές και βαρκάδες. Οι εκπρόσωποι της χώρας επικοινώνησαν με «τους άλλους» με παντομίμα και λίγα λόγια που είχε μάθει η αντιπροσωπεία από τη γλώσσα της διπλανής χώρας. Είχαν πάρει μαζί και βοηθούς οι οποίοι κατέγραφαν στο Μεγάλο Λεξικό τις καινούργιες λέξεις.

Κατά τη διάρκεια του προγράμματος δόθηκαν αρκετά αντίστοιχα σενάρια που ζητούσαν προτάσεις για κοινά ζητήματα, όπως για παράδειγμα τους νόμους/κανόνες της χώρας, τον σχεδιασμό ενός σχολικού κτιρίου και του προγράμματος των μαθημάτων, επανασχεδιασμό της κεντρικής πλατείας, θέματα διαχείρισης των σκουπιδιών, αδέσποτα ζώα, φωτισμός και εξοικονόμηση ενέργειας κ.α. Τα παιδιά χωρίζονταν σε ομάδες και η κάθε ομάδα έπρεπε να φέρει τις προτάσεις της στην ολομέλεια.Οι ομάδες είχαντη δυνατότητα να επιλέξουν τον τρόπο παρουσίασης της προτεινόμενης λύσης. Συνήθως αυτές περιλάμβαναν σχέδια, θεατρική παρουσίαση, μουσική παρουσίαση με τραγούδι, παγωμένες εικόνες όπου το κοινό έπρεπε να μαντέψει την πρόταση της ομάδας, σύντομη ραδιοφωνική εκπομπή για τον κρατικό ραδιοσταθμό, δελτίο ειδήσεων, δημιουργία αφίσας κ.α.

Εθνικό καλύτερο φαγητό της χώρας μας ανακηρύχθηκε η πίτσα και εθνικό καλύτερο γλυκό η γρανίτα φράουλα. Γράφτηκαν και ζωγραφίστηκαν οι συνταγές.  Ένα πρωί φτιάξαμε πίτσες και γρανίτες και το πρόγραμμα έκλεισε με μια χαρούμενη γιορτή!

Μίννη Π.Κ.

# data[].attributes.headline
η καταγωγή μου

# data[].attributes.subject
η καταγωγή μου

# data[].attributes.body
Το αντικείμενο που διδάσκω είναι η Γλώσσα Στ’ Δημοτικού και πιο συγκεκριμένα στην 6η ενότητα «Η ζωή σε άλλους τόπους».

[...] Μέσω των κειμένων ταυτότητας θα ήθελα να ενισχυθεί η ικανότητά τους να εκφράζονται και να αποτυπώνουν τη σκέψη τους στο χαρτί αλλά και να κατανοούν πλήρως το περιεχόμενο των κειμένων που συντάσσουν. Ένας ακόμα στόχος που θα έθετα είναι η αυτογνωσία που μπορεί να προκύψει μέσω αυτής

της τεχνικής.

Αρχικά θα ζητήσω από τους μαθητές να συλλέξουν υλικό και να φτιάξουν ένα κείμενο ταυτότητας για τον εαυτό τους. Αυτό μπορεί να περιλαμβάνει πληροφορίες για την οικογένειά τους, τα ενδιαφέροντά τους, τις παραδόσεις τους, τα χόμπι τους και άλλα στοιχεία που θεωρούν σημαντικά για την ταυτότητά τους. Στη συνέχεια θα τους κατευθύνω προς τη δημιουργία των κειμένων ταυτότητας τους, ενθαρρύνοντας τους παράλληλα να χρησιμοποιήσουν φωτογραφίες, σχέδια, χρώματα και άλλα δημιουργικά στοιχεία για να αναδείξουν την ταυτότητά τους. Τέλος, κατά τη διάρκεια των μαθημάτων, θα τους δώσω την ευκαιρία να μοιραστούν τα κείμενά τους

με τους συμμαθητές τους.

Κάποιες δυσκολίες που πιθανώς να προκύψουν είναι το διαφορετικό επίπεδο γλωσσικής δεξιότητας των

μαθητών, επίσης, ορισμένοι μαθητές ενδέχεται να μην είναι άνετοι με την έκφραση της πολυπολιτισμικής τους ταυτότητας ή να αντιμετωπίζουν προκαταλήψεις, που τους εμποδίζουν από την ελεύθερη καταγραφή των σκέψεων τους.

Ιουλία Λ.

# data[].attributes.headline
ένα τραγούδι

# data[].attributes.subject
ένα τραγούδι

# data[].attributes.body
Διδάσκοντας Μουσική στο Γυμνάσιο επιλέγω τα κείμενα ταυτότητας ως τεχνική ενδυνάμωσης  των μελών της κάθε ομάδας και τη σύνδεση των νέων πληροφοριών με την προηγούμενη γνώση.

Στο σχολείο δραστηριοποιείται μια οργανωμένη χορωδία και  αποτελείται από μαθητές και μαθήτριες όλων των τάξεων. Η πλειονότητά τους ελληνικής καταγωγής και μία μειονότητα μαθητών και μαθητριών από άλλες χώρες όπως Ινδία, Πακιστάν, Βουλγαρία, Ρουμανία, Αλβανία, Κίνα και  Ρωσία. Όλα τα μέλη της χορωδίας έχουν ένα κοινό χαρακτηριστικό που είναι η αγάπη προς η μουσική.  Έτσι ζητείται από τα παιδιά της χορωδίας να σκεφτούν και να προτείνουν ένα τραγούδι του τόπου τους που τους «αντιπροσωπεύει», εκφράζει, συγκινεί  και να το παρουσιάσουν στην ομάδα.

Στόχος είναι  η γνωριμία και η εξοικείωση των μαθητών  με νέα ακούσματα άλλων διαφορετικών σπουδαίων πολιτισμών, ανάδειξη των ιδιαίτερων χαρακτηριστικών εκεί  όπου εστιάζει  κάθε φορά ένα παιδί.  Ανάλυση ευρύτερων κοινωνικών ζητημάτων που έχουν σημασία και παίζουν σημαντικό ρόλο στη ζωή των ανθρώπων. Η καλλιέργεια της ενσυναίσθησης  και της αποδοχής είναι πρωταρχικός στόχος της χορωδίας. {...}

Γνωρίζοντας τον τρόπο παρουσίασης ενός  μουσικού έργου καλούνται  να παρουσιάσουν κάποιο ιδιαίτερο, διαφορετικό και αντιπροσωπευτικό τραγούδι.

Στην αναζήτηση του  τραγουδιού τις περισσότερες φορές εμπλέκονται και μέλη της οικογένειας προτείνοντας στο παιδί κάποια ιδέα. Ίσως είναι και μια ευκαιρία να γνωρίσει και ο ίδιος ο μαθητής  ακόμα καλύτερα τις ρίζες του. Οι γονείς να νιώσουν ικανοποίηση  καθώς θα δουν το παιδί τους  να εντάσσεται στη σχολική κοινότητα και να είναι αποδεκτό.

Εννοείται ότι οι μαθητές/ μαθήτριες θα εξηγήσουν στην ομάδα, γιατί τους/τις συγκινούν οι στίχοι αυτών των τραγουδιών και γιατί τους εκφράζουν. {...}

Όλο αυτό μπορεί να καταλήξει σε μια παρουσίαση - συναυλία , λόγω ιδιαιτερότητας της ομάδας (χορωδία), όπου τη διδασκαλία του τραγουδιού να την κάνει ο ίδιος ο μαθητής. Σημείωση… αρέσει πολύ στα παδιά.

Ιουλία Κ.

# data[].attributes.body
Στο εκπαιδευτικό πλαίσιο που εργάζομαι θα επέλεγα να εφαρμόσω την παιδαγωγική των πολυγραμματισμών στην δευτέρα γυμνασίου στο μάθημα της έκθεσης και συγκεκριμένα στην τρίτη διδακτική ενότητα με τίτλο «φίλοι για πάντα». Στην μη κυβερνητική οργάνωση που εργάζομαι, η οποία βρίσκεται στην Αθήνα, τα τμήματα ενισχυτικής διδασκαλίας είναι ολιγομελή, δηλαδή αποτελούνται από πέντε παιδιά-πρόσφυγες, δύο αγόρια και τρία κορίτσια. Τα τρία παιδιά κατάγονται από την Αίγυπτο και τα άλλα δύο από το Πακιστάν και την Πολωνία.

Ειδικότερα, με αφορμή το απόσπασμα που χρησιμοποιεί το σχολικό βιβλίο από τον Μικρό Πρίγκηπα θα προχωρούσαμε στο τρίτο στάδιο της παιδαγωγικής, αυτό της κριτικής θεώρησης. Στόχος θα ήταν η ερμηνεία του κειμένου στο κοινωνικό και πολιτισμικό πλαίσιο στο οποίο παράγεται. Τα παιδιά θα έπρεπε να αναλογιστούν και να σκεφτούν πάνω σε ορισμένες ερωτήσεις όπως: Πως αντιμετωπίζει η αλεπού την έλευση του Μικρού Πρίγκηπα; Τι σημαίνει για τον καθένα ξεχωριστά η φιλία; Έχει σημασία που ο ένας είναι ζώο και ο άλλος άνθρωπος; Τι εννοεί η αλεπού με την λέξη εξημερώνω; Ποια είναι η σημασία της; Ψάχνουν πια οι άνθρωποι για φίλους; Εσείς έχετε φίλους που δημιουργείτε δεσμούς μαζί τους; Πρέπει να είναι στον ίδιο «πλανήτη» για να είναι φίλοι; Οι φιλίες από απόσταση είναι εφικτές;

Με αφορμή το κείμενο και τις δικές τους εμπειρίες θα συζητούσαμε προφορικά στην τάξη για την έννοια της φιλίας, της διαφορετικότητας και για το πως αντιλαμβάνονται την φιλία σήμερα καθώς και τι σημαίνει να έχεις φίλους από διαφορετικές χώρες και πολιτισμούς. Στην επόμενη φάση, αυτή της μετασχηματισμένης πρακτικής οι μαθητές θα μετατρέπονταν οι ίδιοι σε συγγραφείς και θα συνέχιζαν την ιστορία της αλεπούς και του μικρού Πρίγκηπα ηχογραφώντας την και δημιουργώντας ένα audiobook. Θα χωρίζονταν σε δύο ομάδες καθώς η τάξη έχει μόνο πέντε άτομα και θα ηχογραφούσε η κάθε ομάδα την δική της συνέχεια της ιστορίας αξιοποιώντας όλες τις γνώσεις που απέκτησαν στα προηγούμενα στάδια. Θα κατέγραφαν ψηφιακά την συνέχεια και ταυτόχρονα θα σχεδίαζαν στον υπολογιστή μια αφίσα με τον μικρό Πρίγκηπά και την αλεπού δημιουργώντας ένα ηλεκτρονικό- ακουστικό βιβλίο σε δύο γλώσσες, προαπαιτούμενο η μια από τις δύο να είναι τα ελληνικά.

Μέσα από αυτή την διαδικασία {...} θα αναπτύξουν νέες δεξιότητες συμμετέχοντας ενεργητικά στην διδακτική διαδικασία ως σχεδιαστές και συγγραφείς μετασχηματίζοντας τον προφορικό σε γραπτό λόγο και το αντίστροφο.

Ζωή Κ.

# data[].attributes.headline
βιογραφικό σημείωμα

# data[].attributes.subject
βιογραφικό σημείωμα

# data[].attributes.body
Για να προετοιμάσουμε τους μαθητές για την αυτοπαρουσίαση με τη χρήση της τεχνικής κειμένων ταυτότητας σε μια προχωρημένη τάξη ενηλίκων μεταναστών που μαθαίνουν ελληνικά ως δεύτερη γλώσσα, μπορούμε να ακολουθήσουμε τα εξής στάδια:

Κατανόηση της Έννοιας της Αυτοπαρουσίασης: Ξεκινάμε με μια συζήτηση για το τι σημαίνει αυτοπαρουσίαση και γιατί είναι σημαντική στην προσωπική και επαγγελματική ανάπτυξη. Μέσω ερωτήσεων και καταιγισμού ιδεών για το πού χρειαζόμαστε  τη συνέντευξη και το βιογραφικό σημείωμα, ώστε να γίνει σύνδεση με την προϋπάρχουσα γνώση και τις εμπειρίες των μαθητών/ τριων.

Αναγνώριση Προσωπικών Χαρακτηριστικών και Δεξιοτήτων: Ακολουθεί παρουσίαση βίντεο με διαφορετικές συνεντεύξεις, όπου γίνεται η συνέντευξη για δουλειά. Δίνουμε φύλλο εργασίας με πίνακα δύο στηλών (1η ερωτήσεις, 2η απαντήσεις) ζητάμε από τους μαθητές να αναγνωρίσουν τις δυνατότητες, τις εμπειρίες και τις δεξιότητές τους που μπορούν να προωθήσουν κατά την αυτοπαρουσίασή τους και στη συνέχεια χωρισμένοι σε ομάδες να οργανώσουν και να καταγράψουν  τις ερωτήσεις που μπορούν να θέσουν σε μια συνέντευξη. Στη συνέχεια, οι δύο ομάδες κάνουν συνέντευξη μεταξύ τους, ώστε να συγκεντρώσουν το λεξιλόγιο των ερωτήσεων, αλλά και των απαντήσεων πλέον.

Καταγραφή Προσωπικών Στοιχείων: Ζητάμε από τους μαθητές να καταγράψουν τα προσωπικά τους στοιχεία, την εκπαίδευσή τους, τις δεξιότητές τους και τις προηγούμενες εργασιακές τους εμπειρίες.

Ανάπτυξη Ταυτότητας Κειμένου: Καθοδηγούμε τους μαθητές να συνδυάσουν τα προσωπικά τους στοιχεία και τις δεξιότητές τους, με τη δομή και τη μορφή ενός βιογραφικού.Εδώ μπορεί να γίνει σύνδεση και να ξαναθυμηθούμε το γραμματικό φαινόμενο που διδαχτήκαμε σε προηγούμενο μάθημα για τη μετατροπή ονοματικών και ρηματικών φράσεων.

Εξάσκηση στην Αυτοπαρουσίαση: Ο/Η κάθε μαθητής/τρια, αφού τελειώσει τη συγγραφή του βιογραφικού του/της, έχει το χρόνο των 5 λεπτών, να προετοιμαστεί για τη συνέντευξη.Σε αυτό το στάδιο δουλεύουμε διαφοροποιημένα και σχεδόν εξατομικευμένα, ώστε να καλύψουμε τις ανάγκες των μαθητών για εμπλουτισμό του λεξιλογίου. Το λεξιλόγιο αναρτάται και στον πίνακα της τάξης. Είναι ένα μικρό προπαρασκευστικό στάδιο, σύντομων και περιεκτικών βιογραφικών και συνεντεύξεων προκειμένου να μπουν οι μαθητές στο πνεύμα της όλης διαδικασίας.

Ανάλυση Δειγμάτων και Παρουσίαση: Αφού οι μαθητές τελειώσουν την ολοκληρωμένη συγγραφή του βιογραφικού τους σημειώματος, το οποίο θα γίνει με τη μορφή κειμένου ταυτότητας. Σε πρώτη φάση, θα ζητήσουμε να το φτιάξουν σε μορφή αφίσας, με τη φωτογραφίας τους στο κέντρο και τριγύρω τα στοιχεία που μας ενδιαφέρουν και  για να γίνω πιο συγκεκριμένη: οι σπουδές τους, τι δουλειά έκαναν στο παρελθόν, τι μπορούν να κάνουν τώρα, ποια είναι τα δυνατά τους σημεία, τα ενδιαφέροντά τους  και μια φράση που τους χαρακτηρίζει στη μητρική τους γλώσσα και μεταφρασμένη στα ελληνικά.  Οι μαθητές χωρίζονται σε ζευγάρια συνεντευξιαστών και συνεντευξιαζομένων και ακολουθεί προφορική εξάσκηση  όπου οι μαθητές/τριες θα πρέπει να παρουσιάσουν προφορικά τα προσωπικά τους στοιχεία και τις εργασιακές τους δεξιότητες στους «νέους εν δυνάμει εργοδότες». Το κάθε ζευγάρι θα παρουσιάζει στην ολομέλεια της τάξης.

Αφροδίτη Κ.

# data[].attributes.headline
ανάλυση swot

# data[].attributes.subject
ανάλυση swot

# data[].attributes.body
Γ’ Εσπερινού ΕΠΑΛ, πολυπολιτισμική τάξη

Μαθητές: ενήλικες, εργαζόμενοι

Μάθημα: Αρχές Οργάνωσης και Διοίκησης Επιχειρήσεων

Ενότητα: Στρατηγικός σχεδιασμός επιχειρήσεων

Στόχος: Να κατανοήσουν οι μαθητές την σπουδαιότητα του στρατηγικού σχεδιασμού στην λήψη αποφάσεων όχι μόνο για τις επιχειρήσεις αλλά και σε ατομικό-προσωπικό επίπεδο.

Διάρκεια:3 διδακτικές ώρες (135’)

Φάση 1

Κάνουμε μια εισαγωγή του τι είναι η ανάλυση SWOT:

Θεωρητικά, θα πρέπει να μπορείς να πετύχεις όποιο όνειρο θέλεις. Αλλά δυστυχώς, στην πράξη δεν λειτουργεί έτσι. Κάποια όνειρα μπορεί να μην είναι καθόλου εφικτά. Για παράδειγμα, το να γίνεις ο πρώτος χορευτής του μπαλέτου Μπολσόι δεν είναι εφικτό αν, για παράδειγμα, είσαι στα σαράντα και δεν έχεις χορέψει ποτέ στη ζωή σου.

Σε αντίθεση με τα όνειρα, οι στόχοι πρέπει να είναι επιτεύξιμοι και υπάρχει ένα εργαλείο που μπορεί να σας βοηθήσει να αναλύσετε τις πιθανότητές σας να πετύχετε έναν στόχο και πώς να μεγιστοποιήσετε αυτές τις πιθανότητες.

Αυτή είναι η ανάλυση SWOT, ένα άλλο εργαλείο από τον κόσμο των επιχειρήσεων που μπορεί επίσης να είναι πολύ χρήσιμο στην προσωπική σας ζωή.

Το SWOT σημαίνει:

Δυνατά σημεία (Strengths)

Αδυναμίες (Weaknesses)

Ευκαιρίες (Opportunities)

Απειλές (Threats)

Φάση 2

Εξηγούμε τα επιμέρους σημεία της ανάλυσης SWOT:

Τα δυνατά και αδύνατα σημεία αφορούν το εσωτερικό περιβάλλον της επιχείρησης καθώς προκύπτουν από τους εσωτερικούς πόρους που αυτή κατέχει. Εντοπίζονται από την ανάλυση των λειτουργιών και των συστημάτων της επιχείρησης

Δυνατά σημεία

Τι είναι αυτό που κάνει καλά η επιχείρηση

Το “ανταγωνιστικό πλεονέκτημα” της επιχείρησης

Αυτό που προσφέρει η επιχείρηση και που δεν προσφέρει άλλος

Αυτό που “λέει“ η αγορά ότι είναι το δυνατό της σημείο

Αδυναμίες

τα σημεία που μειονεκτεί η επιχείρηση:

Τι είναι αυτό που ΔΕΝ γίνεται καλά

Σε ποια σημεία υστερεί έναντι του ανταγωνισμού

Τι θα πρέπει να αποφύγει, τι να βελτιώσει

Τι είναι αυτό που ζητάει η αγορά και δεν προσφέρει η επιχείρηση

Αντιθέτως οι ευκαιρίες και οι απειλές αντανακλούν μεταβλητές του εξωτερικού περιβάλλοντος της επιχείρησης, τις οποίες η επιχείρηση θα πρέπει να εντοπίσει, να προσαρμοστεί σε αυτές ή ακόμα και να τις προσαρμόσει στα μέτρα της, όπου κάτι τέτοιο είναι εφικτό

Ευκαιρίες

Η τεχνολογική πρόοδος στην οποία δεν μπορούν να προσαρμοστούν οι ανταγωνιστές

Οι νέοι τρόποι εύρεσης και αγοράς προϊόντων από τους καταναλωτές

Οι νέοι τρόποι δικτύωσης των νέων κλπ

Κίνδυνοι

Μια Παγκόσμια Οικονομική Κρίση.

Μια ενδεχόμενη μείωση της αγοραστικής δύναμης των καταναλωτών.

Η αύξηση ή η προσαρμοστικότητα του ανταγωνισμού στις νέες ευκαιρίες.

Η είσοδος πολλών νέων επιχειρήσεων στην αγορά.

Η υπερβολική εξάρτηση από έναν προμηθευτή.

Η αύξηση των τιμών από τους προμηθευτές κλπ

Φάση 3

Ζητάμε από τους μαθητές μας να φτιάξουν μια ανάλυση SWOT του εαυτού τους.

Τους επισημαίνουμε τα ακόλουθα:

·         Οι αδυναμίες είναι το αντίθετο από τα δυνατά σημεία, όπως πράγματα ή δεξιότητες που μας λείπουν, επαφές που πρέπει να κάνουμε ή άλλοι περιορισμοί. Το να αναφέρουμε τις αδυναμίες μας δεν έχει σκοπό να μας αποθαρρύνει. Αντίθετα, απαριθμούμε τι μας λείπει για να μπορέσουμε να σχεδιάσουμε πώς να αποκτήσουμε αυτές τις δεξιότητες ή πράγματα που χρειαζόμαστε για να πετύχουμε τον στόχο μας.

·         Τα δυνατά και τα αδύνατα σημεία ανήκουν σε εμάς. Σχετίζονται με αυτό που εμείς ως άτομα είτε έχουμε είτε πρέπει να αποκτήσουμε

·         Οι ευκαιρίες είναι καταστάσεις στο περιβάλλον γύρω μας που μπορεί να είναι θετικές για την επίτευξη του στόχου μας. Μπορεί να αναγνωρίσουμε, να εκμεταλευτούμε ή να δημιουργήσουμε ευκαιρίες. Για παράδειγμα, μια ευκαιρία μπορεί να είναι μια θετική τάση, υποστήριξη που είναι διαθέσιμη για να έχουμε πρόσβαση· σε κανάλια δικτύωσης στα οποία μπορούμε να αξιοποιήσουμε όπως διαθέσιμη εκπαίδευση ή νέες τεχνολογίες που αναπτύσσονται που θα μπορούσαν να μας βοηθήσουν.

·         Οι απειλές είναι πράγματα που μπορεί να είναι εμπόδιο για την επίτευξη του στόχου μας. Η ιδέα είναι ότι εντοπίζουμε τις απειλές, ώστε να μπορούμε να βρούμε τρόπους να τις ξεπεράσουμε. Εάν οι απειλές δεν μπορούν να ξεπεραστούν, μπορούμε τουλάχιστον να προετοιμαστούμε για να ελαχιστοποιήσουμε τον αντίκτυπό τους. Οι απειλές μπορεί να είναι κάθε είδους εμπόδιο, συμπεριλαμβανομένων των κινδύνων που μπορεί να προκύψουν, για παράδειγμα, με μια αλλαγή στην κατάσταση της οικονομίας (αυτό μπορεί επίσης να είναι μια ευκαιρία, ανάλογα με την κατάσταση) ή ξαφνικές αλλαγές στις περιστάσεις μας.

·         Οι ευκαιρίες και οι απειλές αφορούν τους άλλους ανθρώπους και το περιβάλλον γύρω μας. Δεν είναι υπό τον έλεγχό μας, αλλά μπορούμε να σχεδιάσουμε να τα αξιοποιήσουμε στο έπακρο ή να τα αντιμετωπίσουμε.

·         Όλοι το ξέρουμε - ο καθένας από εμάς είναι μοναδικός. Έχουμε το δικό μας σύνολο δυνατών σημείων, αδυναμιών, ευκαιριών και απειλών που διαμορφώνουν αυτό που είμαστε. Το μυστικό για να ξεκλειδώσουμε τις πραγματικές μας δυνατότητες και να προωθήσουμε την ανάπτυξη βρίσκεται στο να αγκαλιάσουμε αυτό το ατομικό μείγμα.

·         Ως εκ τούτου καταγράφουμε

Ποια είναι τα προτερήματά μου;

Πως μπορώ να κάνω τη διαφορά;

Τι πρέπει να αλλάξω για να πετύχω το στόχο μου;

Ποιες ευκαιρίες υπάρχουν και πως μπορώ να τις αξιοποιήσω;

Αναγνωρίζω τα εμπόδια και πως μπορώ να τα αντιμετωπίσω;

·         Όλοι οι παράγοντες παίζουν σημαντικό ρόλο και κανένας δεν θεωρείται σημαντικότερος έναντι του άλλου. Όσο γρηγορότερα και πληρέστερα κατανοήσουμε τους εσωτερικούς μας πόρους αλλά και τις εξωτερικές μεταβλητές τόσο καλύτερα θα μπορέσουμε να ανταπεξέλθουμε στις προκλήσεις

Πιθανές δυσκολίες και αντιμετώπισή τους

Απροθυμία να ασχοληθούν με την δραστηριότητα λόγω προσωπικών προκαταλήψεων, μπορεί να μην νιώθουν άνετα ή να ντρέπονται για τις αδυναμίες που πιστεύουν πως ενδεχομένως έχουν, η αυτοαξιολόγηση μπορεί να είναι υποκειμενική επειδή οι μαθητές μπορεί να μην είναι ειλικρινείς και μπορεί ακόμη και να υπερεκτιμούν τις επιδόσεις του, χρονοβόρο για τους μαθητές, δεν είναι εξοικειωμένοι με την διαδικασία της αυτοαξιολόγησης.

Ως εκ τούτου,μπορούμε να πούμε στους μαθητές πως αν θέλουν μπορούν να αρχίσουν να εργάζονται μόνοι τους και στη συνέχεια να συνομιλούν σε ζευγάρια, επίσης, μπορούν να αρχίσουν να εργάζονται σε ζευγάρια αμέσως, καθώς ο καταιγισμός ιδεών μεταξύ τους μπορεί να τους βοηθήσει με την άσκηση. Επιπλέον, πριν ζητηθεί από τους μαθητές να κάνουν την δική τους ανάλυση SWOT, μπορούμε να τους παρουσιάσουμε την δική μας προσωπική ανάλυση/αυτοαξιολόγηση δείχνοντάς τους πως δεν φοβόμαστε να «αποκαλυφθούμε» σε εκείνους καθώς είναι μια διαμορφωτική διαδικασία που μας βοηθάει να βελτιωνόμαστε και να εξελισσόμαστε.

Ευανθία Ψ.

# data[].attributes.headline
η γειτονιά μου

# data[].attributes.subject
η γειτονιά μου

# data[].attributes.body
Το αντικείμενο διδασκαλίας είναι η Οικιακή Οικονομία στην Α΄ Γυμνασίου.

Με αφορμή το μάθημα της 5ης Ενότητας, Η κατοικία και η σημασία της για τον άνθρωπο, θα αναπτύξουμε το θέμα της γειτονιάς και της σημασία της για τα παιδιά. Αρχικά θα γίνει συζήτηση και κάθε παιδί θα περιγράψει την γειτονιά του. Στη συνέχεια οι αλλοδαποί μαθητές/τριες θα περιγράψουν την γειτονιά της πόλης στην χώρα που έμεναν και θα την συγκρίνουν με την γειτονιά που μένουν σήμερα. Μετά θα τους ανατεθεί να φτιάξουν ένα Κείμενο Ταυτότητας δίγλωσσο, γραμμένο δηλαδή στη μητρική τους γλώσσα και στα ελληνικά. Με αυτόν τον τρόπο θα γίνει αντιπαραβολή της πρώτης τους γλώσσας με την δεύτερη γλώσσα, θα κάνουν συγκρίσεις, θα προωθηθεί η παρατήρηση και θα αναπτύξουν τον γραπτό λόγο.

Οι μαθητές/τριες θα κληθούν να βρουν εικόνες και πληροφορίες για την παλιά γειτονιά τους, να κολλήσουν τις φωτογραφίες σε ένα χαρτόνι και δίπλα να γράψουν τις πληροφορίες, τόσο στην μητρική τους γλώσσα όσο και στα ελληνικά. Από κάτω θα κολλήσουν μία φωτογραφία της καινούργιας γειτονιάς τους και θα γράψουν και εκεί πληροφορίες στην μητρική τους γλώσσα και στα ελληνικά. Η γειτονιά αποτελεί τον «χάρτη» των βιωμάτων των παιδιών. Στην ουσία πραγματοποιείται σύνδεση της γλώσσας με την μνήμη και την εμπειρία. Οι μαθητές/τριες θα εκφράσουν μέσα από τις περιγραφές τα συναισθήματά τους, τις σκέψεις τους και η αφίσα που θα δημιουργηθεί θα αποτελέσει την σύνδεση ανάμεσα στο οικείο περιβάλλον της χώρας τους και στο καινούργιο περιβάλλον το οποίο πλέον αποτελεί την καθημερινότητά τους.

Οι πιθανές δυσκολίες οι οποίες μπορεί να προκύψουν είναι πρωτίστως η μη πλήρης κατανόηση της ελληνικής γλώσσας και των εννοιών που θα αναλυθούν κατά την διάρκεια του μαθήματος. Η αντιμετώπιση του προβλήματος αυτού θα επιλυθεί με την μέθοδο «anchor chart». Στον σχολικό πίνακα θα σχεδιαστούν δύο στήλες, όπου στην μία θα γραφούν οι λέξεις – κλειδιά του μαθήματος στα ελληνικά και στην διπλανή στήλη θα γραφεί η αντίστοιχη λέξη στη μητρική γλώσσα των μαθητών/τριών (https://youtu.be/9euz-knBjIw). Με αυτόν τον τρόπο θα είναι πιο εύκολη η σύνδεση της μητρικής τους γλώσσας με την ελληνική και κατ’ επέκταση η δημιουργία ενός κειμένου και στις δύο γλώσσες.

Ευφροσύνη Μπ.

# data[].attributes.headline
διδασκαλία λεξιλογίου και γραμματικής

# data[].attributes.subject
διδασκαλία λεξιλογίου και γραμματικής

# data[].attributes.body
Ο χώρος εργασίας μου αφορά τάξεις με πληθυσμούς 18-23 ετών οι οποίοι βρίσκονται σε προσφυγικό/ μεταναστευτικό καθεστώς. Η ομάδα που επέλεξα για να εφαρμόσω την τεχνική των κειμένων ταυτότητας περιλαμβάνει μαθητές επιπέδου Α0-Α1. Μέσα στην τάξη βρίσκονται μαθητές  από διαφορετικές χώρες προέλευσης αλλά και διαφορετικού γλωσσικού επιπέδου. Το αντικέιμενο το οποίο επιδιώκω να διδάξω  είναι το ρήμα μου αρέσει/ μου αρέσουν σε συνδυασμό με καθημερινές δραστηριότητες των μαθητών αλλά και με λεξιλόγιο από τη διατροφή, την καθημερινότητα και την ένδυση

Oι μαθητές έχουν ήδη διδαχθεί τα ουσιαστικά που σχετίζονται με τη διατροφή συμπεριλαμβανομένων των φρούτων λαχανικών ή των αγαπημένων τους φαγητών σε ενικό και πληθυντικό αριθμό. Ακόμα, ξέρουν τα είδη ένδυσης καθώς και λεξιλόγιο σχετικό με τον ελεύθερο χρόνο και τις σχετικές δραστηριότητες.

Μετά θα προχωρούσα στην εφαρμογή της τεχνικής των κειμένων ταυτότητας. Ο κάθε μηθητής έπειτα έπρεπε να ζωγραφίσει τον εαυτό του/ της και περιφερικά να σχεδιάσει σε τρεις στήλες μία με το μου αρέσει, μία άλλη με το μου αρέσουν  και μία με το  μου αρέσει + να + ρήμα τις προσωπικές του προτιμήσεις αντίσοιχα με ρούχα φαγητά ή δραστηριότες που τον/την εκφράζουν. Στο τέλος ο κάθε μαθητής θα παρουσιάσει στην ομάδα το κέιμενο του και θα έχει εξασκηθεί σε γραμματική και λεξιλόγιο.

Ανδριάνα Κ.

# data[].attributes.headline
το ραδιόφωνο

# data[].attributes.subject
το ραδιόφωνο

# data[].attributes.body
Μάθημα "Τηλεπικοινωνίες" σε Γ΄ τάξη ΕΠΑΛ, κεφάλαιο Ραδιόφωνο. Μαθητές με καταγωγή από: Αλβανία, Ρουμανία, Ρωσία, Πολωνία, Πακιστάν, Φιλιππίνες, Αίγυπτο. Ξεκίνησε σα μια δραστηριότητα για το μάθημα, αλλά στην πορεία εμπλουτίστηκε και εξελίχθηκε σε κείμενο ταυτότητας.

Στάδια προετοιμασίας

Το ραδιόφωνο θεωρείται για τους νέους ένα ξεπερασμένο μέσο, τουλάχιστον με τη μορφή που το γνώρισαν και το αγάπησαν οι προηγούμενες γενιές. Το κίνητρο για να δημιουργήσω τα κείμενα ταυτότητας ήταν η προσπάθεια να αναδείξω τη μαγεία αυτού του μέσου. Στη διάρκεια της προετοιμασίας μίλησα για τη σημασία του ραδιοφώνου στην ψυχαγωγία των ανθρώπων κατά το παρελθόν. Από το αρχείο της ΕΡΤ ακούσαμε εκπομπές πολιτισμού, κείμενα λογοτεχνίας για παιδιά. Με αφορμή τη γιορτή του Πολυτεχνείου μιλήσαμε για το ρόλο που έπαιξε ο ραδιοφωνικός σταθμός στο συντονισμό του αγώνα. Επίσης, τους μίλησα για τα ερασιτεχνικά ραδιόφωνα και το ρόλο που έπαιζαν ως εναλλακτικά μέσα ενημέρωσης, για την αποστολή μηνυμάτων προς φίλους κλπ. Ζήτησα από τους μαθητές να ρωτήσουν τους γονείς τους αν είχαν παρόμοιες εμπειρίες τις οποίες παρουσίασαν στην τάξη. Στο πλαίσιο των εκπαιδευτικών-διδακτικών επισκέψεων πραγματοποιήσαμε επίσκεψη στην ΕΡΤ, όπου είδαν πώς είναι ένα πραγματικό στούντιο ραδιοφώνου και πώς γίνεται μια ραδιοφωνική εκπομπή, πώς μπορεί να υπάρχει ακόμα και θέατρο στο ραδιόφωνο. Και μετά μπήκε το ερώτημα: Θα κάνουμε κι εμείς μια ραδιοφωνική εκπομπή; Και με τι θέμα;

Μιλώντας πριν τις διακοπές των Χριστουγέννων πώς γιορτάζουν αυτές τις μέρες, τα έθιμα, τα φαγητά κλπ. σκέφτηκα ότι το θέμα της εκπομπής θα έπρεπε να είναι πολυπολιτισμικό. Έφτιαξα μια δική μου μικρή εκπομπή και την παρουσίασα ζωντανά στο εργαστήριο τηλεπικοινωνιών του σχολείου, παρουσία των μαθητών. Επειδή το ραδιόφωνο είναι συνυφασμένο με τη μουσική σκέφτηκα να παρουσιάσω κάποιο μουσικό θέμα. Έχω καταγωγή από Μεσσηνία. Χαρακτηριστικός χορός της περιοχής είναι ο καλαματιανός. Πολύ γνωστός ρυθμός και στενά συνδεδεμένος με την ιστορία και την παράδοση της χώρας. Μίλησα γι αυτόν το χορό, την ιστορία του. Έκανα επιλογή κάποιων χαρακτηριστικών τραγουδιών και ανέφερα σε ποιες περιπτώσεις ακούγονται. Στη συνέχεια, ζήτησα από κάθε μαθητή να ετοιμάσει μια εκπομπή με θέμα έναν χορό της πατρίδας του,να μιλήσει για την ιστορία του, να παίξει κάποια χαρακτηριστικά τραγούδιακαι να παρουσιάσει τα λόγια τους. Ήταν μια δραστηριότητα στην οποία είχαν πολλή βοήθεια από τους γονείς του. Στο τέλος, εντοπίσαμε και σχολιάσαμε κοινά στοιχεία, κοινούς ρυθμούς ή παρόμοιες ιστορίες μέσα στα τραγούδια.

Δυσκολίες και τρόποι αντιμετώπισης

Η μεγαλύτερη δυσκολία ήταν η εμπλοκή των μαθητών. Γενικά, η εμπλοκή των μαθητών των ΕΠΑΛ στη διαδικασία της μάθησης είναι δύσκολη. Οι περισσότεροι επιλέγουν το ΕΠΑΛ γιατί θεωρούνται «ακατάλληλοι» για να φοιτήσουν σε ΓΕΛ. Είναι παιδιά που έχουν εισπράξει την απόρριψη από ένα εκπαιδευτικό σύστημα που προτάσσει την αριστεία. Αυτό το βιώνουν ακόμα περισσότερο οι αλλοδαποί, που συνήθως έχουν χαμηλότερες επιδόσεις. Επίσης, δυστυχώς, έχει επικρατήσει στην κοινωνία η άποψη ότι τα ΕΠΑΛ είναι σχολεία εύκολα, χαμηλών απαιτήσεων. Προσπαθούμε να τους εντάξουμε στη μαθησιακή διαδικασία αναδεικνύοντας και ενισχύοντας ταλέντα μέσω των τεχνικών μαθημάτων και των εργαστηρίων. Έτσι κερδίζουμε και την εμπιστοσύνη τους. Αφού έχει γίνει αυτό, οι μαθητές εύκολα συμμετέχουν σε δραστηριότητες εκτός μαθήματος. Επίσης, σε επικοινωνία με τους γονείς τους επικοινώνησα τι θέλουμε να κάνουμε, ζήτησα τη βοήθεια και στήριξή τους. Οι γονείς ανταποκρίθηκαν με χαρά και συγκίνηση.

Η δραστηριότητα παρουσιάστηκε στο τέλος της χρονιάς

και με τη βοήθεια της γυμνάστριας τα παιδιά έμαθαν και παρουσίασαν ζωντανά τους χορούς.

Γεωργία Σ.

# data[].attributes.headline
αυτοπαρουσίαση

# data[].attributes.subject
αυτοπαρουσίαση

# data[].attributes.body
Γ΄ Γυμνασίου σε διαπολτισμικό γυμνάσιο.

Αρχικά, είναι καλό να προετοιμάσουμε τους μαθητές και τις μαθήτριες ώστε να εμπλακούν με τη συγκεκριμένη τεχνική. Καταρχάς, χρειάζεται να ενθαρρύνουμε τους μαθητές να κάνουν μία σύντομη περιγραφή του εαυτού τους στην πρώτη τους γλώσσα. Η παρουσίαση του εαυτού τους μπορεί να γίνει σύντομα και σε μία δεύτερη γλώσσα, την οποία νιώθουν πιο οικεία. Στη συνέχεια, προτείνεται να διαβάσουν το κείμενο ταυτότητάς τους στη μητρική τους γλώσσα δίνοντας την ευκαιρία σε άλλους μαθητές και στους καθηγητές τους να ακούσουν τον τονισμό και την ευχέρειά τους ενώ διαβάζουν. Με τον τρόπο αυτό αναδεικνύεται η εσωτερική φωνή των μαθητών.Επίσης, αξίζει να τονιστεί πως πρέπει να ενθαρρύνεται η εμπλοκή των γονέων στην προσπάθεια αυτή γιατί αποτελεί βασικό παράγοντα στην ένταξη των παιδιών. Όταν οι γονείς παρέχουν πληροφορίες στα παιδιά τους για την πρώτη γλώσσα συμβάλλουν ενεργά στην ένταξή τους στο σχολικό περιβάλλον.

Σε μία δεύτερη φάση θα ήταν παραγωγικό να γίνει προσπάθεια από τους μαθητές να γράψουν το ίδιο κείμενο ταυτότητας στη γλώσσα-στόχο της κοινότητας. Αυτό θα τους επέτρεπε να αντιπαραβάλλουν την πρώτη τους γλώσσα μαζί με τη δεύτερη γλώσσα τους και να κάνουν συγκρίσεις.Επιπλέον, η παρατήρηση των δύο γλωσσών ενισχύει πολύ τη μεταγνωστική μάθηση.

Είναι εύλογο πως στην προσπάθεια εφαρμογής της δραστηριότητας των Κειμένων Ταυτότητας μπορεί να υπάρξουν δυσκολίες.Για παράδειγμα, οι μαθητές ίσως αρχικά να διστάσουν να γράψουν κείμενα για τον εαυτό τους, τα ενδιαφέροντά τους, τα όνειρα, τους στόχους, τους φίλους και την οικογένειά τους λόγω των δυσάρεστων και τραυματικών εμπειριών και εμποδίων που βίωσαν ως πρόσφυγες και ως μετανάστες. Στην περίπτωση αυτή καλό είναι ο εκπαιδευτικός να τους αναθέσει να εργαστούν σε ζεύγη και να δημιουργήσουν μια λίστα ερωτήσεων με όσα θέλουν να μάθουν για τα άλλα μέλη της ομάδας τους.

Βασιλική Δ.

# data[].attributes.headline
το όνομά μου

# data[].attributes.subject
το όνομά μου

# data[].attributes.body
Θα σας παρουσιάσω μία δραστηριότητα που έκανα στο Διδασκαλείο σε επίπεδο Γι την οποία κατά καιρούς έχω εφαρμόσει και στο  Γυμνάσιο.

“Μία ιστορία για το όνομά μου”

Αυτό ζητώ από τους μαθητές να κάνουν και πρώτα παίρνω τον λόγο εγώ. Τους μιλώ για το όνομά μου, Αγλαΐα.  Δηλαδή τι σήμαινε η λέξη στην ομηρική γλώσσα, ποια ήταν η Αγλαΐα στην μυθολογία, στον Καραγκιόζη, στις ελληνικές ταινίες και  τους διηγούμαι μία αστεία οικογενειακή ιστορία σε σχέση με το όνομά μου. Με αυτό τον τρόπο προβάλλω κάποια προσωπικά μου στοιχεία καθώς και όψεις της Ελλάδας και της ελληνικής κουλτούρας. Ομοίως ενθαρρύνονται και οι μαθητές να πουν ανάλογες ιστορίες για το πώς τους δόθηκε το όνομά τους , τι σημαίνει ενδεχομένως, αν έχει σχέση με τη θρησκεία τους κ.τ.λ. Έτσι θα έλεγα εντυπώνονται τα ονόματά  από την πρώτη μας συνάντηση, μαθαίνουμε αβίαστα κάποια προσωπικά στοιχεία ο ένας για τον άλλον, γνωρίζουμε συνήθως κάποια ενδιαφέροντα στοιχεία από τα ήθη και έθιμα της χώρας τους. Όλα αυτά προκαλούν απορίες, συζήτηση και δημιουργούν ένα ζεστό κλίμα στην τάξη. Ακολούθως τους ζητώ ως εργασία στο σπίτι να γράψουν την ιστορία που μου διηγήθηκαν στην τάξη. {...}

Αν είμαστε στο περιβάλλον του σχολείου, κάποιοι δίγλωσσοι μαθητές ίσως νιώθουν αμηχανία  και φόβο μήπως οι υπόλοιποι συμμαθητές τους τούς κοροϊδέψουν, πράγμα που δε συμβαίνει συνήθως με τους ενήλικες. Όμως ο καθηγητής με τις κατάλληλες  ερωτήσεις μπορεί να “ξεκλειδώσει” τους μαθητές κι έτσι δημιουργείται στην τάξη κλίμα ισότητας και αμοιβαίου σεβασμού . Επίσης προκαλείται το ενδιαφέρον να ακούσει ο ένας την ιστορία του άλλου, διότι όλοι έχουν να πουν κάτι και να αναδείξουν στοιχεία, ήθη, έθιμα από τη χώρα τους, μικρές οικογενειακές ιστορίες με έναν ευχάριστο και πολύ συχνά χιουμοριστικό τρόπο

Αγλαϊα Π.

# data[].attributes.body
Με αφορμή την παγκόσμια ημέρα ποίησης στις 21 Μαρτίου θα προσπαθήσω να βοηθήσω τους μαθητές μου να γίνουν δημιουργοί των δικών τους ποιημάτων μέσα στην τάξη μας χρησιμοποιώντας το Είμαι εγώ που δουλέψαμε σε μορφή εργαστηρίου με την κ. Καραβά. Οι ενήλικοι μαθητές μου βρίσκονται σε επίπεδο Α2, παρακολουθούν μαθήματα νέας ελληνικής γλώσσας στο Διδασκαλείο ΕΚΠΑ από τον Δεκέμβριο, δύο φορές την εβδομάδα. {...} Θα ήθελα να τους δώσω μέσα από αυτή τη σχετικά απλή διαδικασία να μπουν οι ίδιοι στη θέση του δημιουργού ενός ποιήματος.

Θα ξεκινούσα την προετοιμασία μία εβδομάδα πριν για να μελετήσουμε το καινούργιο λεξιλόγιο (τι σημαίνει αναρωτιέμαι, προσποιούμαι, αισθάνομαι, ονειρεύομαι και τη χρήση του να), στη συνέχεια μέσα από κάποιο τραγούδι ή κείμενο θα εντοπίζαμε τις παραπάνω λέξεις για να τις αναλύσουμε λεπτομερώς και στη συνέχεια σε ομάδες θα προσπαθήσουν να φτιάξουν τις δικές τους προτάσεις με τα παραπάνω, συνεργατικά σε αυτό το στάδιο για να βοηθηθούν ο ένας από τον άλλον. Έτσι, στο επόμενο μάθημα, αφού αναφέρω ότι στις 21 Μάρτη γιορτάζουμε την παγκόσμια ημέρα ποίησης θα τους ρώταγα αν διαβάζουν ποίηση, αν ξέρουν κάποιον ποιητή Έλληνα ή μη, αν έχουν κάποιο αγαπημένο τους τραγούδι που ουσιαστικά είναι μελοποιημένο ποίημα και αφού συζητήσουμε για όλα αυτά και ακούσουμε ή/και τραγουδήσουμε θα τους έδινα κι εγώ αντίστοιχα, όπως έκανε η κ. Καραβά τους στίχους που πρέπει να συμπληρώσουν αυτή τη φορά ο καθένας μόνος του. Το επόμενο στάδιο θα ήταν να μας διαβάσουν το ποίημα που δημιούργησαν και να τους ρωτήσω σε τελική φάση πώς ένιωσαν. Εννοείται ότι θα δημιουργούσα κι εγώ το δικό μου ποίημα και θα το μοιραζόμουν μαζί τους. Θα ήταν ωραίο να τα συγκεντρώναμε όλα αυτά σε μια αφίσα και να την κολλούσαμε στον τοίχο της τάξης μας, να μας υπενθυμίζει ότι αν δουλέψουμε μαζί με αγάπη και σεβασμό όλα μπορούμε να τα καταφέρουμε, ακόμη και να γίνουμε εν δυνάμει ποιητές. Ίσως στη τελική φάση και πριν κολλήσουμε το poster στον τοίχο θα μπορούσε να γίνει ως έξτρα δραστηριότητα η μετάφραση των δικών τους αυτοβιογραφικών ποιημάτων στις πρώτες τους γλώσσες ή ακόμη πιο ελεύθερα να συνοδέψουν το ποίημα τους με κάποιο αγαπημένο τους τραγούδι σε όποια γλώσσα επιθυμούν (μπορεί να μην έχει καν lyrics).

Ασπασία Μπ.